Heidy Purga 20.06.2024 nr 1-24.6/12

minister

Kultuuriministeerium

min@kul.ee

**Kultuuriministri 26. jaanuari 2023. a käskkirja nr 24 „Kohalike omavalitsuste toetamine lõimumise, sealhulga kohanemise teenuste pakkumisel“ muudatustaotlus**

Austatud minister

Tulenevalt vajadusest lisada elluviija partner ja muuta toetatava tegevuse eelarvet, esitab toetatava tegevuse elluviija Eesti Linnade ja Valdade Liit kultuuriministri 26.01.2023 käskkirja nr 24 „Kohalike omavalitsuste toetamine lõimumise, sealhulgas kohanemise teenuste pakkumisel“ (edaspidi *TAT*) punkti 12 „TAT-i muutmine“ alusel rakendusasutusele TAT-i muutmise taotluse.

Elluviija on sõlminud partnerluslepingud viie kohaliku omavalitsusega - Tartu linna, Rakvere linna, Tallinna linna, Saaremaa valla ning Pärnu linnaga. Täiendava partneri valikul on arvestatud sisserände olukorda ja rahvastikuregistri andmeid.

Jõhvi vallas on seisuga 04.02.2024 sihtrühmade esindajaid, kes perioodil 01.01.-31.12.2023 registreerisid esmakordselt oma elukoha Jõhvi vallas:

* tagasipöördujaid Eesti kodakondsusega - 14 inimest;
* uussisserändajaid, kes on vähem kui viis aastat Eestis seaduslikult elanud - 796 inimest;
* erineva keele- ja kultuuritaustaga inimesi, kelleks on üle viie aasta Eestis seaduslikul alusel viibinud isikud, kes on saanud Eesti kodakondsuse naturalisatsiooni korras, on määratlemata või muu riigi kodakondsusega - 5307 inimest.

Lõimumis-, sh kohanemisvaldkonnale keskenduvad tegevused Jõhvi vallas aitavad kaasa TAT eesmärkide täitmisse, sh rände- ja lõimumis-, sh kohanemisalase info ja tervikpildi koondamisele, kohaliku tasandi tugivõrgustiku eestvedamisele ja koostöö koordineerimisele. Jõhvi vald kavandab arendada sihtrühmale avalike teenuste osutamise võimekust, sh nende informeerimist, nõustamist ja tagasiside kogumist.

Eeltoodust tulenevalt teeb elluviija ettepaneku täiendada TAT-i punkti 3.3.2 ning lisada partnerite nimekirja Jõhvi vald. TAT-i punkti 3.5.2 teeb elluviija ettepaneku lisada alapunkt 3.5.2.6 järgmises sõnastuses: „Jõhvi vald arendab valda elama asunud uussisserändajate, erineva keele- ja kultuuritaustaga inimeste ja tagasipöördujate lõimumise, sealhulgas kohanemise toetamiseks toetatava tegevuse raames mitmekeelseid nõustamisteenuseid, koordineerib kohaliku tasandi koostööd ning kaasab tegevuste planeerimisse sihtrühmi.“

Elluviija ja partner on kokku leppinud, et partner alustab tegevustega 01.09.2024 ning tegevuste kulud on abikõlblikud kuni 31.12.2026. Jõhvi valla tegevuste abikõlblik kulu nimetatud tähtpäevani on 253 403 eurot. Palun vastavalt taotlusele muuta toetatava tegevuse eelarvet (TAT p 6).

Täname rakendusasutuse esindajaid toetatavate tegevuste käivitamisel ja elluviimisel osutatud abi eest ning oleme vajadusel valmis TAT-i muudatusettepanekute aruteluks. Elluviija kontaktisik on ELVLi nõunik Katre Mägi (Katre.Magi@elvl.ee).

 Lugupidamisega

*/allkirjastatud digitaalselt/*

Veikko Luhalaid

tegevdirektor

Katre Mägi

Nõunik

5347 3327